CELEX: 22016D0755
Language: ro
Date: 2015-03-20 00:00:00
Title: Decizia nr. 72/2015 a Comitetului mixt al SEE din 20 martie 2015 de modificare a Protocolului 31 la Acordul privind SEE, privind cooperarea în domenii specifice în afara celor patru libertăți [2016/755]

19.5.2016   
               
               
                  RO
               
               
                  Jurnalul Oficial al Uniunii Europene
               
               
                  L 129/85
               
            DECIZIA NR. 72/2015 A COMITETULUI MIXT AL SEE
      din 20 martie 2015
      de modificare a Protocolului 31 la Acordul privind SEE, privind cooperarea în domenii specifice în afara celor patru libertăți [2016/755]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolele 86 și 98,
      întrucât:
      
                  (1)
               
               
                  Este oportun să se extindă cooperarea dintre părțile contractante la Acordul privind SEE pentru a se include Regulamentul (CE) nr. 723/2009 al Consiliului din 25 iunie 2009 privind cadrul juridic comunitar aplicabil unui consorțiu pentru o infrastructură europeană de cercetare (ERIC) (1).
               
            
                  (2)
               
               
                  Este oportun să se extindă cooperarea dintre părțile contractante la Acordul privind SEE pentru a se include Regulamentul (UE) nr. 1261/2013 al Consiliului din 2 decembrie 2013 de modificare a Regulamentului (CE) nr. 723/2009 al Consiliului privind cadrul juridic comunitar aplicabil unui consorțiu pentru o infrastructură europeană de cercetare (ERIC) (2).
               
            
                  (3)
               
               
                  Prin urmare, Protocolul 31 la Acordul privind SEE ar trebui modificat în mod corespunzător,
               
            ADOPTĂ PREZENTA DECIZIE:
      Articolul 1
      În Protocolul 31 la Acordul privind SEE, după articolul 1 alineatul (11) se introduce următorul alineat:
      
         
                     „(12)
                  
                  
                     
                                 (a)
                              
                              
                                 Părțile contractante urmăresc în special consolidarea cooperării în cadrul activităților care pot rezulta din următorul act comunitar:
                                 
                                             —
                                          
                                          
                                             
                                                32009 R 0723: Regulamentul (CE) nr. 723/2009 al Consiliului din 25 iunie 2009 privind cadrul juridic comunitar aplicabil unui consorțiu pentru o infrastructură europeană de cercetare (ERIC) (JO L 206, 8.8.2009, p. 1), astfel cum a fost modificat de:
                                             
                                                         —
                                                      
                                                      
                                                         
                                                            32013 R 1261: Regulamentul (UE) nr. 1261/2013 al Consiliului din 2 decembrie 2013 (JO L 326, 6.12.2013, p. 1).
                                                      
                                                   
                                       
                           
                                 (b)
                              
                              
                                 Articolul 5 alineatul (1) litera (d) din Regulamentul (CE) nr. 723/2009 face trimitere la Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată și la Directiva 92/12/CEE a Consiliului din 25 februarie 1992 privind regimul general al produselor supuse accizelor și privind deținerea, circulația și monitorizarea acestor produse, care nu sunt încorporate în acord. Prin urmare, aceste trimiteri sunt relevante numai în ceea ce privește aplicarea articolului 5 alineatul (1) litera (d) și fără a aduce atingere domeniului de aplicare al acordului.
                              
                           
                                 (c)
                              
                              
                                 Statele AELS participă pe deplin în cadrul tuturor comitetelor comunitare care asistă Comisia Europeană la gestionarea, dezvoltarea și punerea în aplicare a activităților menționate la litera (a), însă fără drept de vot.”
                              
                           
               
      Articolul 2
      Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (*).
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
      
         Adoptată la Bruxelles, 20 martie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 206, 8.8.2009, p. 1.
      
         (2)  JO L 326, 6.12.2013, p. 1.
      
         (*)  Au fost semnalate obligații constituționale.